

Semināra protokols

15. septembrī tiešsaistē notika Dārzkopības institūta vadītā EEZ un Norvēģijas granta "Inovatīvas tehnoloģijas vērtīgu savienojumu atgūšanai no lauksaimniecības pārtikas un jūras veltēm" (INTERESE) pirmais publiskais seminārs. Pasākuma organizētājs - partneri no Igaunijas Dzīvības zinātņu universitātes. Seminārs tika organizēts ar mērķi atrast partnerus konsorcijam, lai pieteiktos programmas Apvārsnis Eiropa, 6. klastera projektu konkursā. Gandrīz 50 klausītāju auditorijā kopā ar zinātniekiem piedalījās valsts un nevalstisko organizāciju pārstāvji, kā arī uzņēmēji.

Semināra laikā projektā INTERESE iesaistīto zinātnisko institūciju pārstāvji no Dārzkopības institūta, Igaunijas Dzīvības zinātņu universitātes un Norvēģijas Zinātnes un Tehnoloģiju universitātes, t.sk. doktoranti, prezentēja veiktos pētījumus, sniedza ieskatu par pētniecības infrastruktūru un sadarbības projektiem. Starp partneriem tikar uzsākta diskusija par plānotā kopprojekta sākotnējām idejām, aktivitātēm un iespējamajiem partneriem.

15.09.2023 semināra video ieraksts pieejams publiski.

<https://www.darzkopibasinstituts.lv/sites/dobele/files/files/projects/video%2015_09_23%20seminar.mp4>

